REPUBLIKA HRVATSKA   
SPLITSKO-DALMATINSKA ŽUPANIJA  
  
GRAD TRILJ  
GRADONAČELNIK

KLASA: 602-01/23-01/6  
URBROJ: 2181-12-03-23-01  
Trilj, 04.09.2023.

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 12/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), te članka 47. Statuta Grada Trilja („Službeni glasnik Grada Trilja“ broj 03/09, 01/13, 02/18, 01/21 i 5/23), Gradonačelnik Grada Trilja donosi:

**ODLUKU  
o sufinanciranju nabave školskih udžbenika i radnog materijala za učenike srednjih škola za školsku godinu 2023./2024.**

**Članak 1.**

Grad Trilj će za školsku godinu 2023./2024. sufinancirati kupovinu udžbenika i radnog materijala potrebnog za nastavu učenicima srednjih škola. Pravo na sufinanciranje ostvaruju učenici srednjih škola s prebivalištem na području Grada Trilja.

**Članak 2.**

Nabava udžbenika i radnog materijala sufinancira se u iznosu od 100,00 eura.

**Članak 3.**

Sredstva za izvršenje ove Odluke osigurana su u Proračunu Grada Trilja za 2023. godinu, u okviru Razdjela 2 – Društvene djelatnosti, Glava 1, Program 1003 – Školstvo i obrazovanje, Aktivnost A101302 – Sufinanciranje programa srednjih škola.

**Članak 4.**

Sufinanciranje iz članka 1. ove Odluke se vrši na temelju zahtjeva predanog od strane roditelja ili skrbnika djeteta koje pohađa srednju školu.

**Članak 5.**

Zahtjev za sufinanciranje treba sadržavati podatke o roditelju ili skrbniku koji podnosi zahtjev, te podatke o djetetu za koje se podnosi zahtjev.

Zahtjevu se prilaže uvjerenje (potvrda) srednje škole da je učenik/ca upisan u školsku godinu 2023./2024. godinu, preslika IBAN računa na koji će se doznačiti sredstva, te preslika osobne iskaznice roditelja ili skrbnika koji podnosi zahtjev.

Zahtjev se podnosi Upravnom odjelu općih poslova, lokalne samouprave i društvenih djelatnosti Grada Trilja do 31. listopada 2023. godine.

**Članak 6.**

Ova Odluka stupa na snagu danom donošenja, a objavit će se u Službenom glasniku Grada Trilja.

GRADONAČELNIK

Ivan Bugarin, dipl.ing.el.